b'\n_START_ARTICLE_\nLas Vegas (televisiosarja)\n_START_SECTION_\nHahmoista\n_START_PARAGRAPH_\nKasinon johtajana toimii entinen CIA-p\xc3\xa4\xc3\xa4llikk\xc3\xb6 Ed Deline (James Caan). H\xc3\xa4nen vaimonsa Jillian (Cheryl Ladd) on l\xc3\xa4hinn\xc3\xa4 sivuosassa, mutta tyt\xc3\xa4r Delinda (Molly Sims), joka py\xc3\xb6ritt\xc3\xa4\xc3\xa4 kasinon Mystique-ravintolaa n\xc3\xa4hd\xc3\xa4\xc3\xa4n l\xc3\xa4hes jokaisessa jaksossa, jonka aikana h\xc3\xa4n on kasinolla._NEWLINE_Valvonta- ja turvatiimiin kuuluvat Danny McCoy (Josh Duhamel) ja Mike Cannon (James Lesure). Mikella on insin\xc3\xb6\xc3\xb6rin koulutus, ja ennen nykyist\xc3\xa4 paikkaa h\xc3\xa4n toimi Monteciton autojen parkkeeraajana, koska siit\xc3\xa4 sai hyv\xc3\xa4\xc3\xa4 palkkaa. Toinen syy oli klaustrofobia. Ed suostutteli h\xc3\xa4net valvontapuolelle t\xc3\xb6ihin._NEWLINE_Samantha "Sam" Jane Marquez (Vanessa Marcil) on kasinoem\xc3\xa4nt\xc3\xa4 ja toteuttaa pelureiden toiveet. Mary Connel (Nikki Cox) on tapahtumakoordinaattori. Nessa Holt (Marsha Thomason) valvoo pelip\xc3\xb6yti\xc3\xa4 mahdollisten huijausten varalta ja toimii itsekin joskus p\xc3\xb6ydiss\xc3\xa4 jakajana. H\xc3\xa4nt\xc3\xa4 kutsutaan \'J\xc3\xa4\xc3\xa4kuningattareksi\', sill\xc3\xa4 h\xc3\xa4nelt\xc3\xa4 kuulemma ei j\xc3\xa4\xc3\xa4 mik\xc3\xa4\xc3\xa4n huomaamatta. H\xc3\xa4n l\xc3\xa4htee toisen tuotantokauden lopussa Englantiin, joten my\xc3\xb6hemmiss\xc3\xa4 jaksoissa h\xc3\xa4nt\xc3\xa4 ei juurikaan n\xc3\xa4hd\xc3\xa4.\n_START_SECTION_\nKausien tarinat lyhyesti\n_START_PARAGRAPH_\n1. tuotantokausi_NEWLINE_Ensimm\xc3\xa4inen tuotantokausi alkaa Edin saadessa Dannyn ja Delindan suhteen selville. Suhteesta ei kuitenkaan n\xc3\xa4yt\xc3\xa4 kehittyv\xc3\xa4n mit\xc3\xa4\xc3\xa4n suurempaa ja sek\xc3\xa4 Danny ett\xc3\xa4 Delinda l\xc3\xb6yt\xc3\xa4v\xc3\xa4t tuotantokauden mittaan uusia suhteita. Kauden loppuun menness\xc3\xa4 koetaan viel\xc3\xa4 esimerkiksi Samin ja Delinda kidnappausyritys sek\xc3\xa4 itsemurhayritys hotellilla, joka p\xc3\xa4\xc3\xa4ttyy yll\xc3\xa4tt\xc3\xa4v\xc3\xa4sti. Sarjan ensimm\xc3\xa4inen tuotantokausi p\xc3\xa4\xc3\xa4ttyy kun Danny saa kutsun merijalkav\xc3\xa4en palvelukseen, Yhdysvaltojen sodassa L\xc3\xa4hi-it\xc3\xa4\xc3\xa4 vastaan. Mary joutuu my\xc3\xb6s kohtaamaan traumaattisen menneisyytens\xc3\xa4 kauden p\xc3\xa4\xc3\xa4t\xc3\xb6sjaksossa._NEWLINE_2. tuotantokausi_NEWLINE_Dannyn selvitty\xc3\xa4 palveluksesta kaikki ottavat h\xc3\xa4net huojentuneina takaisin. Danny tosin joutuu siet\xc3\xa4m\xc3\xa4\xc3\xa4n uusinta valvontatiimin j\xc3\xa4sent\xc3\xa4 Leo Broderia, jonka kanssa h\xc3\xa4nen suksensa menev\xc3\xa4t v\xc3\xa4litt\xc3\xb6m\xc3\xa4sti ristiin. Danny kuitenkin ratkaisee ongelmansa tyylill\xc3\xa4. Kauden edetess\xc3\xa4 Danny ja Mike kuitenkin joutuvat pist\xc3\xa4m\xc3\xa4\xc3\xa4n kaiken j\xc3\xa4rkens\xc3\xa4 peliin kun erotettu ty\xc3\xb6ntekij\xc3\xa4 pit\xc3\xa4\xc3\xa4 Edi\xc3\xa4 vankinaan. Kauden edetess\xc3\xa4 loppua kohden kuvaan astuu yh\xc3\xa4 suurenevassa mittakaavassa Samin entinen aviomies, joka on ker\xc3\xa4nnyt mittavan omaisuuden saadakseen Samin takaisin. Kauden p\xc3\xa4\xc3\xa4t\xc3\xb6sjaksossa Danny menett\xc3\xa4\xc3\xa4 eritt\xc3\xa4in l\xc3\xa4heisen henkil\xc3\xb6n onnettomuudessa, kasino on myynniss\xc3\xa4 sek\xc3\xa4 ostoehdokkaita nelj\xc3\xa4, Mary l\xc3\xa4htee uuden poikayst\xc3\xa4v\xc3\xa4ns\xc3\xa4 mukana Havaijille ja Edill\xc3\xa4 on mittava CIA-sotku selvitett\xc3\xa4v\xc3\xa4n\xc3\xa4 kun kaikki viittaa siihen, ett\xc3\xa4 Nessan oletetusti kuollut is\xc3\xa4, Jack Holt, onkin elossa. Monet kuitenkaan eiv\xc3\xa4t haluaisi h\xc3\xa4nt\xc3\xa4 elossa, joten Nessa ei ole turvassa Las Vegasissa..._NEWLINE_3. tuotantokausi_NEWLINE_Kasino on myyty, mutta uusi omistaja, Monica Mancuso, tuntuu tekev\xc3\xa4n kaiken p\xc3\xa4invastoin kuin Ed ja Danny. Nainen kuitenkin kokee traagisen kuoleman jo v\xc3\xa4h\xc3\xa4n ennen kauden puoliv\xc3\xa4li\xc3\xa4, jonka j\xc3\xa4lkeen vallan ottaa toisille mieluinen henkil\xc3\xb6 \xe2\x80\x93 ja toisille ei. Caseyn ja Samin avioero hoidetaan viimeinkin loppuun, tosin enemm\xc3\xa4n Samin toiveesta. Loppukauden aikana Mike saa houkuttelevan ty\xc3\xb6tarjouksen televisiot\xc3\xb6ist\xc3\xa4 ja Montecito kohtaa melkoisia PR-ongelmia, kun ensin asiakas n\xc3\xa4ytt\xc3\xa4\xc3\xa4 menett\xc3\xa4neen munuaisensa hotellissa vasten tahtoaan ja heti per\xc3\xa4\xc3\xa4n ravintolan katkarapukastikkeesta l\xc3\xb6ytyy ihmisen sormi. Kauden p\xc3\xa4\xc3\xa4t\xc3\xb6sjaksossa koko Montecito valmistautuu sanomaan hyv\xc3\xa4stit Delindalle joka aikoo menn\xc3\xa4 naimisiin yliopistoihastuksensa kanssa \xe2\x80\x93 ja muutta t\xc3\xa4m\xc3\xa4n luoksen Myanmariin. Mutta onnistuuko se kuitenkaan? Kauden viimeinen jakso loppuu dramaattisesti kun Ed huomaa tuijottavansa h\xc3\xa4nt\xc3\xa4 osoittavaa pistoolia \xe2\x80\x93 juuri ennen laukausta._NEWLINE_4. tuotantokausi_NEWLINE_Ed on kriittisess\xc3\xa4 tilassa eik\xc3\xa4 selvi\xc3\xa4misest\xc3\xa4 ole takuita. Samilla on hankaluuksia asiakkaansa kanssa, joka johtaa lopulta murhasyytteeseen. Danny ja Mike taas tekev\xc3\xa4t kaikkensa selvitt\xc3\xa4\xc3\xa4kseen kuka hakkeroituu Monteciton tiedostoihin ja vaarantaa koko kasinon toiminnan. Kausi alkaa n\xc3\xa4iden tapahtumien valossa melko r\xc3\xa4j\xc3\xa4ht\xc3\xa4v\xc3\xa4sti, eik\xc3\xa4 tahti paljoa rauhoitu kun Sam selvi\xc3\xa4\xc3\xa4 syytteest\xc3\xa4, mutta saa melkoisen tarjouksen sit\xc3\xa4 vastaan, ett\xc3\xa4 uhraisi asiakkaansa syytt\xc3\xb6m\xc3\xa4n\xc3\xa4. Delinda kidnapataan ja Edill\xc3\xa4 on vuorokausi aikaa hankkia 50 miljoonaa \xe2\x80\x93 tai Delinda haudataan el\xc3\xa4v\xc3\xa4lt\xc3\xa4. Loppukaudesta Dannyn auto varastetaan ja h\xc3\xa4nen hyv\xc3\xa4 yst\xc3\xa4v\xc3\xa4ns\xc3\xa4 vajoaa itsemurhatasolle. Kasinolta my\xc3\xb6s huijataan yksi maailman arvokkaimmista viineist\xc3\xa4 sek\xc3\xa4 faarao \xe2\x80\x93 jonka vakuutussumma on 400 miljoonaa. Lopussa kasinon omistajan kuolema tuottaa lopulta paljon odotettua enemm\xc3\xa4n ongelmia ja verovirasto uhkaa ottaa Monteciton haltuunsa, ellei Ed pelasta sit\xc3\xa4 omilla rahoillaan. Jillian kuitenkin haluaa Edin j\xc3\xa4\xc3\xa4v\xc3\xa4n el\xc3\xa4kkeelle avioeron uhalla ja kausi huipentuu Dannyn, Edin ja Maryn ampuessa Maryn is\xc3\xa4n, joka on uusinut vanhat rikoksensa._NEWLINE_5. tuotantokausi'